wickkiey/tamil-wikipedia-chunked huggingface dataset:
# புசாகர் மாநிலம்

## வரலாறு

முந்தைய புசாகர் மாநிலம் 1803 முதல் 1815 வரை மத்திய நேபாளத்தைச் சேர்ந்த கூர்க்கா மன்னரால் ஆக்கிரமிக்கப்பட்டது. பஞ்சாப் பகுதியின் சீக்கிய அரசின் ஆட்சியாளரான இரஞ்சித் சிங் 1809-இல் தலையிட்டு நேபாள இராணுவத்தை சத்லஜ் ஆற்றின் கிழக்கே விரட்டினார். நேபாளத்தின் எல்லையில் உள்ள சிறு மாநிலங்களை இணைப்பதில் நேபாளத்திற்கும் பிரித்தானிய கிழக்கிந்திய நிறுவனத்துக்கும் இடையே ஏற்பட்ட போட்டி இறுதியில் ஆங்கிலேய-நேபாளப் போர் (1815-16) அல்லது கூர்க்கா போருக்கு வழிவகுத்தது. இறுதியில் இரு படைகளும் சுகௌலி உடன்படிக்கையில் கையெழுத்திட்டன. அதைத் தொடர்ந்து புசாகரின் தலைநகரான கம்ருவிலிருந்து கூர்க்காக்கள் வெளியேற்றப்பட்டனர்.  
1898 இல், பிரிட்டிசு நிர்வாகத்தால் கைப்பற்றப்பட்டது. இருப்பினும் மன்னர் பெயரளவில் பொறுப்பில் இருந்தார். பிரிட்டிசார் ஆக்கிரமிப்பிற்குப் பிறகு, மாநிலம் 28 சிம்லா மலை மாநிலங்களில் மிகப் பெரியதாக இருந்தது. 1906-இல் இப்பகுதியில் விவசாயிகளால் வரிக் கிளர்ச்சி ஏற்பட்டது.
# புசாகர் மாநிலம்

## வரலாறு

### மாநிலத் தலைவர்கள்

முந்தைய புசாகர் மாநிலத்தின் ஆட்சியாளர்களின் அசல் இருக்கை கின்னௌரில் உள்ள சாங்லாவில் பாஸ்பா ஆற்றங்கரையில் உள்ள கம்ரு கிராமத்தில் உள்ள கம்ரு கோட்டையில் இருந்தது. கோட்டை தற்போது கைவிடப்பட்டுள்ளது. காமாக்யா தேவியின் (காமாட்சி தேவி) சிலை உள்ளது, இது பல நூற்றாண்டுகளுக்கு முன்பு கௌகாத்தியில் உள்ள காமாக்யா கோவிலில் இருந்து கொண்டு வரப்பட்டதாக நம்பப்படுகிறது. ஆட்சியாளர்கள் பின்னர் சரகானுக்கு குடிபெயர்ந்தனர். சரகானில் உள்ள "மன்னனின் அரண்மனை" மன்னன் பதம் சிங்கின் உத்தரவின்படி செப்டம்பர் 1917 இல் அவர் தங்குவதற்காக கட்டப்பட்டது. "மாநிலத்தின் மன்னனின்" தற்போதைய குடியிருப்பு சிம்லா மாவட்டத்தில் உள்ள இராம்பூரில் உள்ள பதம் அரண்மனையில் உள்ளது. இராம்பூர் நகரம் 17 ஆம் நூற்றாண்டில் மன்னன் கெக்ரி சிங்கால் அல்லது 18 ஆம் நூற்றாண்டில் மன்னன் இராம் சிங்கால் நிறுவப்பட்டிருக்கலாம். ஆட்சியாளர்கள் தங்கள் பாரம்பரிய இருக்கையான சரகானில் இருந்து சத்லஜ் ஆறு ஆற்றங்கரைக்கு நகர்ந்தனர். இது புசைர் மலைகளில் உள்ள செல்வந்த சமஸ்தானங்களில் ஒன்றாகும். மேலும், திபெத்து, கின்னௌர் மற்றும் கீழ் பகுதிகளுக்கு இடையே வர்த்தகத்திற்கான முக்கிய மையமாகவும் இருந்தது.  
புசாகரின் ஆட்சியாளர் பிரித்தானிய இந்தியாவின் பாதுகாப்பு பெற்ற சுதேச சமஸ்தானங்களின் மன்னர்களை வரவேற்கும் போது துப்பாக்கிக் குண்டுகள் வெடிக்கச் செய்து வழங்கப்படும் மரியாதை பெற்ற சுதேச ஆட்சியாளராக இருந்தார். ஆனால் 1947 இல் சுதந்திரம் அடையும் வரை "மாண்புமிகு" பாணியில் அவருக்கு உரிமை இல்லை.
# புசாகர் மாநிலம்

## ஆட்சியாளர்கள்

ஆட்சியாளர்கள் ராணா என்றும் பின்னர் ராஜா என்ற பட்டத்தை தங்கள் பெயருக்கு முன்னர் வைத்துக் கொண்டனர்.
# புசாகர் மாநிலம்

## இதனனையும் பார்க்கவும்

- சுதேச சமஸ்தானம்
- இந்தியாவின் அரசியல் ஒருங்கிணைப்பு
# ஜெகதீஷ் சரண் வர்மா

**நீதியரசர்** **ஜெகதீஷ் சரண் வர்மா** அல்லது **ஜெ. எஸ். வர்மா** (**Jagdish Sharan Verma**) (18 சனவரி 1933 – 22 ஏப்ரல் 2013) இந்திய உச்ச நீதிமன்றத்தில் 27வது தலைமை நீதிபதியாக 25 மார்ச் 1997 முதல் 18 சனவரி 1998 முடிய பணியாற்றி ஓய்வு பெற்றவர். பின்னர் தேசிய மனித உரிமை ஆணையத்தின் தலைவராக 1999 முதல் 2003 முடிய பணியாற்றினார். கர்நாடகா முதல் பொம்மை வழக்கில், இந்திய அரசியலமைப்புச் சட்டப் பிரிவு 356ன் கீழ் மாநில அரசுகளை கலைப்பது குறித்து விரிவான தீர்ப்பு வழங்கினார்.இவரது தீர்ப்பால் இந்திய அரசு, மாநில அரசுகளை தன்னிச்சையாக கலைக்க இயலாமல் போயிற்று.  
இவர் 2012 தில்லி கும்பல் பாலியல் வல்லுறவு வழக்கிற்குப் பின்னர் குற்றவியல் சட்டங்களில் செய்யப்பட வேண்டிய திருத்தங்கள் குறித்து இந்திய அரசுக்கு 2013ஆம் ஆண்டில் மூன்று நபர்கள் கொண்ட வர்மா ஆணையம் பரிந்துரை செய்தது.
# ஜெகதீஷ் சரண் வர்மா

## வர்மா ஆணையம்

இராஜீவ் காந்தி படுகொலை வழக்கில், முன்னாள் இந்தியப் பிரதமர் இராஜீவ் காந்திக்கு வழங்கப்பட்ட பாதுகாப்புகளில் ஏற்பட்ட குறைபாடுகளை விசாரணை செய்தவற்கும், இனிவரும் காலங்களில் இந்திய அரசு குறிப்பிடும் மிகமிக முக்கிய நபர்களின் பாதுகாப்பை எவ்வாறு வலுப்படுத்துவது என்பது குறித்து அரசுக்கு பரிந்துரை செய்யவும் நீதியரசர் ஜெகதீஷ் சரண் வர்மா தலைமையில் ஆணையம் அமைக்கப்பட்டது.
# ஜெகதீஷ் சரண் வர்மா

## வர்மா ஆணையம்

### வர்மா ஆணயத்தின் கருத்துக்கள்

தமிழீழ விடுதலைப் புலிகளின் மனிதப் பெண்வெடிகுண்டும், கொலையாளியுமான **தனு** எனும் தேன் மொழி இராசரத்தினத்தை, இராஜீவ் காந்தியிடமிருந்து குறைந்த பட்சம் 10 முதல் 30 அடி தொலைவிற்கு அகற்றி வைத்திருப்பின் இராஜீவ் காந்தி கொலையே நடந்திருக்காது என்றும் வர்மா ஆணையம் கருத்து தெரிவித்தது.  
இராஜீவ் காந்தியை பார்க்க வந்த பெண்களை பாதுகாப்புப் பணியாளர்களால் அரிதாகவே சோதனை செய்ததையும், இராஜீவ் கொலையாளி [[தேன்மொழி இராசரத்தினம்|தனு] மாலையுடன் உள்ளே நுழைந்து இராஜீவைத் தடையின்றி அடைந்ததையும் புகைப்படங்கள் காட்டுகிறது என்றும், அவள் தன்னையும் ராஜீவையும் வெடிக்கச் செய்ய முற்பட்டதால் ஒட்டுமொத்த பாதுகாப்பு அமைப்பும் சரிந்தது என்றும் வர்மா ஆணையம் கருத்து தெரிவித்தது.  
இராஜீவின் பாதுகாப்புத் தேவைகளின் கவனம் செலுத்தாத இந்திய தேசிய காங்கிரசு கட்சியின் தமிழ்நாடு மாநிலத் தலைவர் வாழப்பாடி ராமமூர்த்தி, மரகதம் சந்திரசேகர் உள்ளிட்ட காங்கிரஸ் தலைவர்களின் பிடியில் இராஜீவ் சிக்கியதாகவும் வர்மா குற்றம் சாட்டியுள்ளார். "தங்கள் தேர்தல் வாய்ப்புகளை மேம்படுத்துவதற்காக மட்டுமே ராஜீவ் காந்தியின் வருகையைப் பயன்படுத்துவது மட்டுமே அவர்களின் அணுகுமுறையாக இருந்தது என்றும் கருத்து தெரிவித்தார். ஆனால் வரமா ஆணையத்தின் அறிக்கையை இந்திய அரசு அதிகாரப்பூர்வமாக இதுவரை வெளியிடவில்லை.
# ஜெகதீஷ் சரண் வர்மா

## இதனையும் காண்க

- ஜெயின் ஆணையம்
- பல்நோக்கு ஒழுங்குநடவடிக்கை கண்காணிப்பு ஆணையம்
# இந்தியாவின் மலை மாநிலங்கள்

**இந்தியாவின் மலை மாநிலங்கள்** (*Hill States of India*) என்பது பிரித்தானிய இந்தியப் பேரரசின் வடக்கு எல்லைப் பகுதிகளில் அமைந்திருந்த சமஸ்தானங்கள் ஆகும்.
# இந்தியாவின் மலை மாநிலங்கள்

## வரலாறு

குடியேற்ற காலத்தில், பஞ்சாப் மாகாணத்துடன் நேரடி உறவில் இருந்த சமஸ்தானங்களின் இரண்டு குழுக்கள், இரண்டு போர்கள் மற்றும் எழுச்சியின் பின்னணியில், முன்னாள் முகலாயப் பேரரசின் பெரும்பகுதியை விட பின்னர் பிரித்தானிய இந்தியப் பேரரசின் ஒரு பகுதியாக மாறியது.  
அதன் சமஸ்தான ஆட்சியாளர்களுக்கு **மலை ராஜாக்கள்** என்ற முறைசாரா சொல் உருவாக்கப்பட்டது. ராஜ்கர் ராவத் போன்ற பிற பூர்வீக மலைநாட்டு இளவரசர்களுக்கு இது பொருந்தாது.  
பிரித்தானிய இந்தியாவின் சுதந்திரம் மற்றும் பிளவுக்குப் பிறகு, மலை மாநிலங்கள் [[இந்திய ஒன்றியம்|இந்திய ஒன்றிய]த்துடன் இணைந்தன. பின்னர் அவை இந்தியாவின் அங்கமான மாநிலங்களான பஞ்சாப், [[அரியானா மற்றும் இமாச்சலப் பிரதேசங்களுக்கு இடையில் பிரிக்கப்பட்டன.
# இந்தியாவின் மலை மாநிலங்கள்

## வரலாறு

### சிம்லா மலைகள்

மேற்கு இமயமலையின் முன்பகுதிகளில் உள்ள 28 சமஸ்தானங்கள் (நிலப்பிரபுத்துவ இளவரசர்கள் மற்றும் ஜைல்தார்கள் உட்பட) சிம்லாவின் பெயரால் சிம்லா **மலை மாநிலங்கள்** என்று பெயரிடப்பட்டது. இந்த மாநிலங்கள் முக்கியமாக இந்து ராஜ்புத்திரர்களால் ஆளப்பட்டன.
# ராம்கர் பாசறை நகரம்

போது இராம்கர் இராணுவப் பாசறையில் பயிற்சி பெறும் சீனத்துருப்புகள், ஆண்டு, சூன், 1944.]]  
**ராம்கர் பாசறை நகரம்** (**Ramgarh Cantonment**), இந்தியாவின் பிகார் மாநிலத்தின் நடுவில் அமைந்த ராம்கர் மாவட்டத்தின் நிர்வாகத் தலைமையிடம் மற்றும் இராணுவப் பாசறை மன்றமும் ஆகும்.
# ராம்கர் பாசறை நகரம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 8 பாசறை வார்டுகளும், 16,592 வீடுகளும் கொண்ட இராம்கர் பாசறை நகரத்தின் மக்கள் தொகை 88,781 ஆகும். அதில் ஆண்கள் 48,110 மற்றும் பெண்கள் 40,671 ஆக உள்ளனர். பாலின விகிதம் 1000 ஆண்களுக்கு 948 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.12% ஆகவுள்ளனர். இதன் சராசரி எழுத்தறிவு 84.01% ஆகவுள்ளது. இதன் மக்கள் தொகையில் இந்துக்கள் 82.41%, இசுலாமியர் 10.76%, சமணர்கள் 0.45%, சீக்கியர்கள் 3.96%, கிறித்தவர்கள் 1.26%,
மற்றும் பிறர் 1.17% ஆகவுள்ளனர்.
# ராம்கர் பாசறை நகரம்

## போக்குவரத்து

-ஹசாரிபாக் விரைவுச் சாலை]]
# ராம்கர் பாசறை நகரம்

## போக்குவரத்து

### தொடருந்துகள்

இராம்கர் இராணுவப் பாசறை தொடருந்து நிலையம், மாநிலத் தலைநகரான ராஞ்சி போன்ற நகரங்களுடன் இணைக்கிறது.
# ராம்கர் பாசறை நகரம்

## போக்குவரத்து

### சாலைகள்

ராஞ்சி-ஹசாரிபாக் விரைவுச் சாலை, இராம்கரை ராஞ்சியுடன் இணைக்கிறது.
# பஸ்பா ஆறு

**பஸ்பா ஆறு** (*Baspa River*) இந்திய-சீன எல்லைக்கு அருகில் உருவாகும் ஓர் ஆறு ஆகும். மேலும் இப்பகுதி பஸ்பா பள்ளத்தாக்கு (சங்லா பள்ளத்தாக்கு) என்று அழைக்கப்படுகிறது). இமயமலையில் மிகவும் இயற்கை எழில் கொஞ்சும் இடங்களில் இதுவும் ஒன்றாகும். இது சுங் சகாகோ கணவாய் பள்ளத்தாக்கின் தலையில் அமைந்துள்ளது. இது வற்றாத பனிப்பாறைகளால் உருவாகி, நீர்ப்பிடிப்பு பகுதியை கங்கையுடன் பகிர்ந்து கொள்கிறது.  
பஸ்பா ஆறு, பஸ்பா மலையில் தொடங்கி, கர்ச்சம் அருகே இடது கரையில் இருந்து சத்லஜ் ஆற்றுடன் இணைகிறது. ஆற்றின் குறுக்கே பள்ளத்தாக்கின் மேல் மற்றும் நடுத்தர சரிவுகள் பைன் மற்றும் ஓக் காடுகளால் மூடப்பட்டுள்ளன. மேய்ச்சல் நிலங்கள், புல்வெளிகள் மற்றும் வயல்கள் கீழ் சரிவுகளை உள்ளடக்கி உள்ளது. இமயமலையில் உள்ள சில அழகிய கிராமங்களை இங்கே காணலாம். பள்ளத்தாக்கின் 95 கிலோமீட்டர் நீளத்தின் கீழ் பாதியில் மட்டுமே மக்கள் வசிக்கின்றனர் - சிட்குல் (3,475 மீ) முதல் பஸ்பா சத்லஜ் ஆற்றை கர்ச்சம் (1,830 மீ) இல் சந்திக்கும் இடம் வரை.  
பெரும்பாலான வழிகள் மென்மையானவை என்றாலும், சில நீட்சிகளில் சுத்த அருவிகள் இருப்பதால், பஸ்பாவில் படகில் செல்வது கடினமாக இருக்கும்.
# குந்தி நகரம்

**குந்தி நகரம்** (**Khunti**), இந்தியாவின் ஜார்கண்ட் மாநிலத்தின் தெற்கில் அமைந்த குந்தி மாவட்டத்தின் நிர்வாகத் தலைமையிடமும், பேரூராட்சியும் ஆகும். மாநிலத் தலைநகர் ராஞ்சிக்கு வடமேற்கே 75 கிலோ மீட்டர் தொலைவில் குந்தி நகரம் உள்ளது.  
இந்நகரம் பிர்சா முண்டா இயக்கத்தின் மையமாக விளங்கியது. இந்தியாவின் சிவப்பு தாழ்வாரப் பகுதிகளில் குந்தி நகரமும் ஒன்றாகும். இந்நகரம் மழைக் காடுகளால் சூழ்ந்தது. இந்நகராம் சூலை முதல் செப்டம்பர வரை அதிக மழைப்பொழிவு பெறுகிறது.
# குந்தி நகரம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 16 வார்டுகளும், 7245 வீடுகளும் கொண்ட குந்தி நகரத்தின் மக்கள் தொகை 36,390 ஆகும். அதில் ஆண்கள் 18,566 மற்றும் பெண்கள் 17,824 ஆக உள்ளனர். பாலின விகிதம் 1000 ஆண்களுக்கு 960 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.09% ஆகவுள்ளனர். இதன் சராசரி எழுத்தறிவு 83.12% ஆகவுள்ளது. இதன் மக்கள் தொகையில் இந்துக்கள் 51.85%, இசுலாமியர் 10.53%, கிறித்தவர்கள் 20.32% மற்றும் பிறர் 2.31% ஆகவுள்ளனர்.
# குந்தி நகரம்

## போக்குவரத்து

குந்தி நகரத்திலிருந்து 33 கிலோ மீட்டர் தொலைவில் பிர்சா முண்டா வானூர்தி நிலையம் உள்ளது.
# குந்தி நகரம்

## பொருளாதாரம்

இந்நகரத்தின் பெரும்பாலான மக்கள் பழங்குடியினர் ஆவார். இம்மக்கள் மலைக்காடுகளில் சிறுதானியங்களை வேளாண்மை செய்து வருகின்றனர். உணவுத் தட்டுப்பாடு காரணமாக பல பழங்குடி மக்கள் குந்தி நகரத்தை விட்டு வேறு பகுதிகளுக்கு புலம் பெயர்ந்து செல்கின்றனர். இந்நகரம் சிவப்பு தாழ்வாரப் பகுதியில் உள்ளதால் மக்கள் போராளிகளுக்கு அஞ்சி வாழும் சூழ்நிலை உள்ளது.
# கௌரேலா

**கௌரேலா** (**Gaurella**, also known as **Pendra road**), இந்தியாவின் சத்தீஸ்கர் மாநிலத்தில் உள்ள கௌரேலா-பெந்திரா-மார்வாகி மாவட்டத்தின் நிர்வாகத் தலைமையிடமும், பேரூராட்சியும் ஆகும். இது கடல் மட்டத்திலிருந்து 618 மீட்டர் உயரத்தில் உள்ளது. இது மாநிலத் தலைநகரான ராய்ப்பூருக்கு வடமேற்கே 234 கிலோ மீட்டர் தொலைவில் உள்ளது. இந்நகரத்தில் அமர்கண்டக் தீர்த்தக் குளம் உள்ளது. இதனருகில் அமைந்த தொடருந்து நிலையம் பெந்திரா சாலை எனுமிடத்தில் உள்ளது.
# கௌரேலா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 15 வார்டுகளும், 4,221 வீடுகளும் கொண்ட இந்நகரத்தின் மக்கள் தொகை 18,165 ஆகும். அதில் ஆண்கள் 9,424 மற்றும் பெண்கள் 8,741ஆக உள்ளனர். பாலின விகிதம் 1000 ஆண்களுக்கு 928 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 86.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,704 மற்றும் 3,923 ஆகவுள்ளனர். இதன் மக்கள் தொகையில் இந்துக்கள் 79.8%, இசுலாமியர் 13.05%, சமணர்கள் 1.03%, சீக்கியர்கள் 0.63%, கிறித்தவர்கள் 5.29%,
மற்றும் பிறர் 0.11% ஆகவுள்ளனர்.
# கௌரேலா

## தட்ப வெப்பம்

ஆண்டு முழுவதும் மழைபெறும் இந்நகரம், சூலை, ஆகஸ்டு மற்றும் செப்டம்பர் மாதங்களில் அதிக அளவில் மழைப்பொழிவு கொண்டிருக்கும்.
# இமாச்சலப் பிரதேச மாவட்டங்களின் பட்டியல்

வட இந்திய மாநிலமான ஹிமாச்சலப் பிரதேசம் 12 மாவட்டங்களாகப் பிரிக்கப்பட்டுள்ளது.
# இமாச்சலப் பிரதேச மாவட்டங்களின் பட்டியல்

## மாவட்டங்கள்

| 1 | பிலாசுபூர் | பிலாசுபூர் | 1954 | 1,167 | 3,81,956 | 327 |  |
| --- | --- | --- | --- | --- | --- | --- | --- |
| 2 | சம்பா | சம்பா | 1948 | 6,522 | 5,19,080 | 80 |  |
| 3 | கமீர்பூர் | ஹமீர்பூர் | 1972 | 1,118 | 4,54,768 | 407 |  |
| 4 | காங்ரா | தரம்சாலா | 1972 | 5,739 | 15,10,075 | 263 |  |
| 5 | கினௌர் | ரேக்காங் பியோ | 1960 | 6,401 | 84,121 | 13 |  |
| 6 | குல்லு | குல்லு | 1963 | 5,503 | 4,37,903 | 80 |  |
| 7 | இலாகௌல் மற்றும் ஸ்பீதி மாவட்டம் | கேலாங் | 1960 | 13,835 | 31,564 | 2 |  |
| 8 | மண்டி | மண்டி | 1948 | 3,950 | 9,99,777 | 253 |  |
| 9 | சிம்லா | சிம்லா | 1972 | 5,131 | 8,14,010 | 159 |  |
| 10 | சிர்மௌர் | நஹான் | 1948 | 2,825 | 5,29,855 | 188 |  |
| 11 | சோலன் | சோலன் | 1972 | 1,936 | 5,80,320 | 300 |  |
| 12 | உணா | உணா | 1972 | 1,540 | 5,21,173 | 338 | } |
# மில்லியன் புத்தகம் திட்டம்

**மில்லியன் புத்தகம் திட்டம்** (*Million Book Project*) அல்லது **உலகம் தழுவிய நூலகம்** என்பது 2007-2008 -ல் கார்னகி மெல்லன் பல்கலைக்கழகத்தின் கணினி அறிவியல் பள்ளி மற்றும் பல்கலைக்கழக நூலக முன்னெடுப்பில் தொடங்கப்பட்ட திட்டமாகும். இத்திட்டம் புத்தகங்களை எண்ணிம முறைக்கு மாற்றுவதை நோக்கமாகக் கொண்டது. இந்த திட்டமானது இந்தியா (இந்திய எண்ணிம நூலகம்) மற்றும் சீனாவில் உள்ள அரசு மற்றும் ஆராய்ச்சிக் கூட்டாளிகளுடன் இணைந்து பணியாற்றும் வகையில் இந்தத் திட்டம் செயல்படுத்தப்பட்டது. பல மொழிகளில் உள்ள புத்தகங்களை வருடியெடுத்தும், ஒளி எழுத்துணரியினைப் பயன்படுத்தியும் புத்தகங்களை உருவாக்கி, முழு உரைத் தேடல் வசதியின் மூலம், இணையத்தில் புத்தகங்களை இலவசமாகப் படிக்கும் அணுகலையும் வழங்குகிறது. 2007ஆம் ஆண்டின் முடிவில் 1 மில்லியன் புத்தகங்களை வருடியடுத்து, முழு பட்டியலையும் இணையத்தில் அணுகும்படி செய்துள்ளனர்.
# மில்லியன் புத்தகம் திட்டம்

## விளக்கம்

*மில்லியன் புத்தகம் திட்டம்* என்பது 501(c)3 பிரிவின் கீழ் தொடங்கப்பட்ட தொண்டு நிறுவனமாகும். இது உலகம் முழுவதும் பல்வேறு படியெடுக்கும் நடுவத்தினைக் கொண்டுள்ளது.  
திசம்பர் 2007க்குள், 20 மொழிகளில் 1.5 மில்லியனுக்கும் அதிகமான புத்தகங்கள் வருடியெடுக்கப்பட்டன. சீன மொழியில் 970,000; ஆங்கிலத்தில் 360,000; தெலுங்கில் 50,000; மற்றும் அரபியில் 40,000 என வருடியெடுக்கப்பட்ட புத்தகங்களில் பெரும்பாலான புத்தகங்கள் பொது உரிமைப் பரப்பில் உள்ளன. ஆனால் 60,000 பதிப்புரிமை பெற்ற புத்தகங்களை (ஆங்கிலத்தில் சுமார் 53,000 மற்றும் இந்திய மொழிகளில் 7,000) சேர்க்க அனுமதி பெறப்பட்டுள்ளது. புத்தகங்கள் இந்தியா, சீனா, கார்னகி மெலன், இணைய ஆவணகம், அலெக்சாந்திரியா நூலகம் ஆகிய இடங்களில் உள்ள தளங்களில் ஓரளவு பிரதிபலிக்கின்றன. இன்றுவரை வருடியெடுக்கப்பட்ட புத்தகங்கள் அனைத்தும் இணையத்தில் கிடைக்கவில்லை. மேலும் எந்த ஒரு தளத்திலும் இணையத்தில் கிடைக்கும் அனைத்து புத்தகங்களின் நகல்களும் இல்லை.  
மில்லியன் புத்தகத் திட்டம் "கருத்துக்கான ஆதாரம்" ஆகும், இது பெரும்பாலும் காத்தி அறக்கட்டளை, கூகிள் புத்தக தேடல் மற்றும் இணையக் காப்பகம் புத்தக வருடியெடுப்பு திட்டங்களால் மாற்றப்பட்டது.  
இணையக் காப்பகத்தில் கூகுளில் இல்லாத சில புத்தகங்கள் இருக்கலாம் (எ.கா: *ராபர்ட் ப்ரோசுடின் கவிதைகள்* 1922-ன் இறுதியில் வெளியிடப்பட்டது).  
தேசிய அறிவியல் அறக்கட்டளை மில்லியன் புத்தகத் திட்டத்திற்கான உபகரணங்கள் மற்றும் நிர்வாகப் பணிக்காக நான்கு ஆண்டுகளில் கார்னகி மெல்லனுக்கு $3.63M வழங்கியது. மொழி மொழிபெயர்ப்பு ஆராய்ச்சி திட்டங்களுக்கு இந்தியா ஆண்டுதோறும் $25M வழங்கியது. சீனாவின் கல்வி அமைச்சகம் மூன்று ஆண்டுகளில் $8.46M வழங்கியது. இணையக் காப்பகம் உபகரணங்கள், பணியாளர்கள் மற்றும் பணத்தை வழங்கியது. கலிபோர்னியா பல்கலைக்கழகம், மெர்சிட் நூலகம், அமெரிக்க வெளியீட்டாளர்களிடமிருந்து பதிப்புரிமை அனுமதியைப் பெறுவதற்கு நிதியளித்தது.  
இத்திட்டம் 2008-ல் முடிவடைந்தது.
# மில்லியன் புத்தகம் திட்டம்

## பங்குதாரர்கள்

### சீனா

இந்தத் திட்டத்தில் பங்குபெறும் சீனாவில் உள்ள கல்வி நிறுவனங்கள் பின்வருமாறு:  
- சீன மக்கள் குடியரசின் கல்வி அமைச்சகம்
- சீன அறிவியல் அகாதமி
- புடான் பல்கலைக்கழகம்
- நான்ஜிங் பல்கலைக்கழகம்
- பீக்கிங் பல்கலைக்கழகம்
- சிங்குவா பல்கலைக்கழகம்
- ஜெஜியாங் பல்கலைக்கழகம்
- வடகிழக்கு சாதாரண பல்கலைக்கழகம்
# மில்லியன் புத்தகம் திட்டம்

## பங்குதாரர்கள்

### இந்தியா

இந்தத் திட்டத்தில் பங்குபெறும் இந்தியாவில் உள்ள நிறுவனங்கள் பின்வருமாறு:  
- இந்திய அறிவியல் கழகம், பெங்களூரு
- பன்னாட்டுத் தகவல் தொழில்நுட்ப நிறுவனம், ஐதராபாத்
- இந்தியத் தகவல் தொழில்நுட்ப நிறுவனம், அலகாபாத்
- அண்ணா பல்கலைக்கழகம், சென்னை
- மைசூர் பல்கலைக்கழகம், மைசூர்
- புனே பல்கலைக்கழகம், புனே
- கோவா பல்கலைக்கழகம், கோவா
- திருமலை திருப்பதி தேவஸ்தானம், திருப்பதி
- சண்முகா கலை, அறிவியல், தொழில்நுட்பம் மற்றும் ஆராய்ச்சி அகாதமி, தஞ்சை
- கலசலிங்கம் பல்கலைக்கழகம், ஸ்ரீவில்லிபுத்தூர்
- மகாராட்டிரா தொழில் வளர்ச்சிக் கழகம், மும்பை
# மில்லியன் புத்தகம் திட்டம்

## பங்குதாரர்கள்

### அமெரிக்கா

பங்குபெறும் அமெரிக்க நிறுவனங்களில் பின்வருவன அடங்கும்:  
- இணைய ஆவணகம்
- இந்தியானா பல்கலைக்கழகம்
- பென்சில்வேனியா மாநில பல்கலைக்கழகம்
- இசுட்டாபோர்டு பல்கலைக்கழகம்
- ட்ரைகல்லூரிகள் (சுவார்த்மோர், கேவர்போர்ட், பிரைன் மாவ்ர்)
- கலிபோர்னியா பல்கலைக்கழகம், பெர்க்லி
- கலிபோர்னியா பல்கலைக்கழகம், மெர்சிட்
- பிட்ஸ்பர்க் பல்கலைக்கழகம்
- வாஷிங்டன் பல்கலைக்கழகம்
# மில்லியன் புத்தகம் திட்டம்

## பங்குதாரர்கள்

### ஐரோப்பா

பங்குபெறும் ஐரோப்பிய ஒன்றியத்தில் உள்ள நிறுவனங்கள் பின்வருமாறு:  
- கோபனாவன் பல்கலைக்கழகம்
- ஆர்குசு பல்கலைக்கழகம்
- ஓடென்சு பல்கலைக்கழகம்
- டென்மார்க் மெய்நிகர் நூலகம்
# மில்லியன் புத்தகம் திட்டம்

## மேலும் பார்க்கவும்

- எண்ணிம நூலகம் (பட்டியல்)
- கூட்டன்பர்கு திட்டம்
# திருச்செந்துறை

**திருச்செந்துறை** (Tiruchendurai) என்பது தமிழ்நாட்டின் திருச்சிராப்பள்ளி மாவட்டம், திருவரங்கம் வட்டம், அந்தநல்லூர் ஊராட்சி ஒன்றியம், திருச்செந்துறை ஊராட்சியில் உள்ள மூன்று கிராமங்களில் ஒன்றாகும். இக்கிராமம் திருச்சிராப்பள்ளிக்கு மேற்கே 14 கிலோ மீட்டர் தொலைவிலும் , முக்கொம்பு அருகே காவேரி ஆற்றின் தெற்கு கரையில் உள்ளது. இக்கிராமத்தில் 390 ஏக்கரில் மூன்று போகம் நெல் விளையும் வயல்கள் உள்ளன.  
திருச்செந்துறை கிராமத்தில் **திருச்செந்துறை சந்திரசேகரர் கோயில்** மற்றும் **ரங்கநாதர் மண்டபம்** அமைந்துள்ளது. இதன் அஞ்சல் சுட்டு எண் 639101 ஆகும். இக்கிராமம் திருவரங்கம் சட்டமன்றத் தொகுதிக்கும், திருச்சிராப்பள்ளி மக்களவைத் தொகுதிக்கும் உட்பட்டது.
# திருச்செந்துறை

## சர்ச்சை

செப்டம்பர், 2022-ஆம் ஆண்டின் துவக்கத்தில் இக்கிராமத்தைச் சேர்ந்த அனைத்து நிலமும் தமிழ்நாடு வக்பு வாரியத்திற்கு உரிமையானது என தமிழ்நாடு அரசின் பத்திரப் பதிவு துறை அறிவித்தது. இதனால் திருச்செந்துறை கிராமத்தின் விளைநிலம், காலிமனை மற்றும் வீட்டு உரிமையாளர்கள் மனதளவில் பெரிதும் பாதிக்கப்பட்டுள்ளனர்.
# திருச்செந்துறை

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 652 வீடுகள் கொண்ட திருச்செந்துறை கிராமத்தின் மொத்த மக்கள் தொகை 2,418 ஆகும். இதில் ஆண்கள் 1,192 மற்றும் பெண்கள் 1,226 ஆகவுள்ளனர். சராசரி எழுத்தறிவு 81.27% ஆகும்.
# திருச்செந்துறை

## திருச்செந்துறை கிராம நில உரிமை சர்ச்சைகள்

390 ஏக்கர் விளைநிலம் கொண்ட திருச்செந்துறை கிராமத்தைச் சேர்ந்த ஒருவர், செப்டம்பர் 2022 துவக்கத்தில், தனது விளைநிலத்தை மற்றொருவருக்கு கிரய ஆவணம் மூலம் விற்பதை பதிவு செய்ய, பத்திரப் பதிவுத் துறை அலுவலகம் சென்ற போது, சார்-பதிவாளர் நிலத்தை விற்பது குறித்து தமிழ்நாடு வக்பு வாரியத்திடமிருந்து தடையில்லாச் சான்று பெற்று வருமாறு பணித்தார். விற்பனை செய்யப்படும் நிலம் தனது பெயரில் பட்டா, சிட்டா, அடங்கள் போன்ற வருவாய்த் துறையின் ஆவணங்கள் மற்றும் நில உரிமைப் பத்திரம் தன்னிடம் உள்ள போது, ஏன் மற்றவரிடம் தடையில்லாச் சான்று பெற வேண்டும் எனத்திருப்பி கேட்டபோது, பத்திரப் பதிவு சார்-பதிவாளர், தமிழ்நாடு வக்பு வாரியத்திடமிருந்து தங்களுக்கு தடையில்லா சான்று பெற்றவர்களுக்கே கிரய ஆவணங்களை பதிவு செய்ய வேண்டும் எனக் கடிதம் வரப்பெற்றதால் இந்த திடீர் நடைமுறை துவக்கப்பட்டுள்ளது எனக்கூறி, நிலக் கிரய விற்பனை பத்திரத்தை பதிவு செய்ய மறுத்தார்.  
15 செப்டம்பர் 2022 அன்று திருவரங்கம் வருவாய் கோட்டாச்சியர் தலைமையில் வக்பு வாரிய அதிகாரி மற்றும் பொது மக்கள் கலந்து கொண்ட கூட்டத்தில் தமிழ்நாடு வக்பு வாரியத்தின் தடையில்லாச் சான்று பெறாமலேயே தற்காலிக அடிப்படையில் இக்கிராமத்தின் நிலங்களை விற்பனை செய்யலாம் என அறிவிக்கப்பட்டது.  
மேலும் மாவட்ட ஆட்சியர் இப்பிரச்சனை குறித்து பதிவுத் துறை தலைவரின் கவனத்திற்கு எடுத்துச் சென்று விசாரணை நடத்தி பிரச்சனை நிரந்தரமாக முடித்து வைப்பதாக பொதுமக்களிடம் உறுதியளித்தார்.
# கிராம உதவியாளர்

**கிராம உதவியாளர்** (முன்னர் **தலையாரி** என்று அழைப்பர்). தமிழ்நாடு அரசு அரசாணை எண்: 625, 6 சூலை 1995-ன்படி, தமிழக வருவாய்த் துறையில் கிராம உதவியாளர் பணியிடங்கள் தமிழ்நாட்டில் தோற்றுவிக்கப்பட்டது. ஒவ்வொரு வருவாய் கிராமத்திற்கும் ஒரு கிராம உதவியாளர் நியமிக்கப்பட்டுள்ளனர். தமிழ்நாடு வருவாய்த்துறை கிராம நிர்வாக அலுவலரின் கீழ் கிராம உதவியாளர் செயல்படுவார்.
# கிராம உதவியாளர்

## கிராம உதவியாளரின் பணிகள்

- கிராமத்தின் நன்செய், புன்செய், தரிசு, புறம்போக்கு, நத்தம் நிலங்கள் மற்றும் வீடுகள், மனைகள் குறித்த புள்ளிவிவரங்கள் அறிந்து வைத்திருத்தல்.  
- கிராமத்தில் விளையும் பயிர்களின் விவரம், நிலவரி விவரம், கிராமங்களில் நடக்கும் பிறப்பு, இறப்பு, தற்கொலை, விபத்து, கொலை, கொள்ளை, பாலியல் வல்லுறவு மற்றும் கிராமத்தில் வசிப்போரின் தகவல்களை வருவாய்த் துறையின் கிராம நிர்வாக அலுவலர் போன்ற உயர் அதிகாரிகளுக்கு தேவைப்படும்போது தெரிவித்தல்.  
- முதியோர் ஓய்வூதியம், சாதி, வருவாய், இருப்பிடம், வாரிசு சான்றிதழ்களை வருவாய்த் துறை வழங்கும் முன்னர், உரியவர்களை விசாரித்தல்.  
- மேலும் கிராம ஆவணங்களை பாதுகாத்தல், விளைநிலத்தை அளத்தல், ஆக்கிரமிப்பை அகற்றுதல் போன்ற செயல்களில் உதவியாக இருத்தல்.  
- காவல் துறையினர் ஒரு கிராமத்திற்குள் நடந்த குற்றச் செயல்கள் குறித்து விசாரணைக்கு உதவியாக இருத்தல்.
# கிராம உதவியாளர்

## குறைபாடுகள்

பல கிராம உதவியாளர்கள் கிராமங்களில் தங்கி பணிபுரியாது தாலுகா அலுவலகத்தில் பணிபுரிவதால் பொது மக்களின் சேவைக்கு இடையூறாக இருப்பதாக கருதுகின்றனர்.
# தெற்கு ஜோர்ஜியா நெட்டைக்காலி

**தெற்கு ஜோர்ஜியா நெட்டைக்காலி** (*South Georgia pipit*)(*ஆந்தசு அண்டார்டிகசு*) என்பது அண்டார்டிக்கா மூவலந்தீவில் உள்ள தெற்கு ஜோர்ஜியா தீவுக்கூட்டத்தில் மட்டுமே காணப்படும் குருவி அளவிலான பறவையாகும். இது அந்தாட்டிக்கா கண்டத்தில் உள்ள ஒரே பாடும் பறவை ஆகும். தெற்கு ஜோர்ஜியாவின் ஒரே பசாரிபார்மிசு பறவையான இது கடல் பறவைகள் அல்லாத பறவைகளில் ஒன்றாகும்.
# தெற்கு ஜோர்ஜியா நெட்டைக்காலி

## விளக்கம்

தெற்கு ஜோர்ஜியா நெட்டைக்காலி ஒரு சிறிய மற்றும் குட்டையான வல்லுறுதி வாய்ந்த நெட்டைக்காலி ஆகும். இது 17 செ.மீ. நீளமானது. இதன் எடை 36 கிராம் ஆகும். இந்த இனம் நீண்ட கால்கள் மற்றும் மிக நீண்ட கால்நகம் மற்றும் ஒரு குறுகிய வாக் கொண்டுள்ளது.
# தெற்கு ஜோர்ஜியா நெட்டைக்காலி

## நடத்தை

தெற்கு ஜோர்ஜியா நெட்டைக்காலி உலர்ந்த புல்லினால் கூடுகளை உருவாக்குகிறது. பொதுவாக *டுசாக்* எனும் ஒரு வகைப் புல்லில் கூட்டினை கட்டுகிறது. ஒரு வருடத்திற்கு நான்கு முட்டைகள் வரை இடும். இது சிறிய பூச்சிகள் மற்றும் சிலந்திகள் மற்றும் கடற்கரைக் குப்பைகளை உண்கிறது.
# தெற்கு ஜோர்ஜியா நெட்டைக்காலி

## பாதுகாப்பு

இத்தீவுகளில் மனிதனால் அறிமுகம் செய்யப்பட்ட எலிகள் மற்றும் மனிதர்களால் ஏற்படும் சுற்றுச்சூழல் பாதிப்பு ஆகியவற்றால் இது அச்சுறுத்தலுக்கு உள்ளாகியுள்ளது. 2011-ல் தெற்கு ஜோர்ஜியாவில் எலிகளை ஒழிக்கத் தொடங்கிய தெற்கு ஜோர்ஜியா பாரம்பரிய அறக்கட்டையின் வாழ்விட மறுசீரமைப்பு (எலி ஒழிப்பு) திட்டத்தின் சுவரொட்டியில் இப்பறவையின் படம் இடம்பெற்றிருந்தது. இத்திட்டத்தின் ஆரம்பக் கட்டம் 2015-ல் தொடக்கத்தில் முடிவடைந்தது; மேலும் 2018-ல் திட்டத்தின் வெற்றி உறுதி செய்யப்பட்டது.
பிரியான் தீவு மற்றும் தெற்கு ஜோர்ஜியாவில் உள்ள எந்த கடற்கரையிலும் இந்த பறவையை பார்வையாளர்கள் பார்க்க முடியும்.
# தபன் குமார் பிரதான்

**தபன் குமார் பிரதான்** (*Tapan Kumar Pradhan*) (பிறப்பு 1972) ஒடிசாவைச் சேர்ந்த ஒரு இந்திய கவிஞர், எழுத்தாளர் மற்றும் மொழிபெயர்ப்பாளர் ஆவார். 2007 ஆம் ஆண்டு கவிதைக்கான சாகித்ய அகாதமியின் பொன்விழா இந்திய இலக்கிய மொழிபெயர்ப்புப் பரிசில் இரண்டாம் இடத்தைப் பெற்ற "காலஹண்டி" (Kalahandi) என்ற கவிதைத் தொகுப்பிற்காக அவர் மிகவும் பிரபலமானவர். அவரது மற்ற படைப்புகளில் "சமன்பாடு" (Equation), "நான், அவள் மற்றும் கடல்" (I, She and the Sea), *புத்தர் சிரித்தார்* (Buddha Smiled) "விண்ட் இன் த ஆஃப்டர்நூன்" மற்றும் "டான்ஸ் ஆஃப் ஷிவா" ஆகியவை அடங்கும்.
# மாதிரி பிழை

**மாதிரி பிழை** (*Sampling error*) என்பது புள்ளியியலில், முழுமைத்தொகுதியின் புள்ளிவிவர பண்புகள் அந்த முழுமைத்தொகுயின் துணைக்குழு அல்லது மாதிரியிலிருந்து மதிப்பிடப்படும்போது ஏற்படும் வேறுபாடு, மாதிரி பிழை எனப்படுகிறது**.** மாதிரியானது முழுமைத்தொகுதியின் அனைத்து உறுப்புகளையும் உள்ளடக்காததால் (அதாவது சராசரி மற்றும் கால்மானவிலக்கம் போன்றவை), மாதிரி புள்ளிவிவரங்கள் (பெரும்பாலும் மதிப்பீடுகள்) என அழைக்கப்படுகின்றன. பொதுவாக இவை ஒட்டுமொத்த உறுப்புகளின் புள்ளிவிவரங்களிலிருந்து வேறுபடுகின்றன (அளவுருக்கள் என அழைக்கப்படுகின்றன). மாதிரி புள்ளிவிவரம் மற்றும் முழுமைத்தொகுதி அளவுருவுக்கு இடையிலான வேறுபாடு மாதிரி பிழையாகக் கருதப்படுகிறது. எடுத்துக்காட்டாக, ஒரு மில்லியன் மக்கள்தொகையிலிருந்து ஆயிரம் நபர்களின் உயரத்தை அளந்தால், ஆயிரம் நபர்களின் சராசரி உயரம் பொதுவாக நாட்டில் உள்ள அனைத்து மக்களின் சராசரி உயரத்திற்குச் சமமாக இருக்காது.  
அறியப்படாத மக்கள்தொகை அளவுருக்களை மதிப்பிடுவதற்காக எப்போதும் மாதிரி எடுக்கப்படுவதால், மாதிரி பிழைகளை வரையறையின்படி துல்லியமாக அளவிட முடியாது. இருப்பினும், இயக்கநிலை போன்ற பொதுவான முறைகள் அல்லது உண்மையான முழுமைத்தொகுதிப் பரவல் மற்றும் அதன் அளவுருக்கள் தொடர்பான சில அனுமானங்களை (அல்லது யூகங்களை) உள்ளடக்கிய குறிப்பிட்ட முறைகள் மூலம் இவை பெரும்பாலும் மதிப்பிடப்படலாம்.
# மாதிரி பிழை

## விளக்கம்

### மாதிரி பிழை

மாதிரிப் பிழை என்பது முழுமைத்தொகுதி பதிலாக ஒரு மாதிரியைக் கவனிப்பதால் ஏற்படும் பிழையாகும்.
# மாதிரி பிழை

## விளக்கம்

### பயனுள்ள மாதிரியெடுப்பு

புள்ளிவிவரங்களில், சமவாய்ப்புக் கூறெடுத்தல் என்பது, சமமான நிகழ்தகவு கொண்ட முழுமைத்தொகுதியிலிருந்து தனிநபர்களைத் தேர்ந்தெடுப்பதாகும். வேறு வார்த்தைகளில் கூறுவதானால், ஒரு குழுவிலிருந்து தனிநபர்களைச் சார்பு இல்லாமல் தேர்ந்தெடுப்பது. இதைச் சரியாகச் செய்யத் தவறினால், மாதிரிப் பிழையை முறையான வழியில் வியத்தகு முறையில் அதிகரிக்கும் மாதிரிச் சார்பு ஏற்படும். எடுத்துக்காட்டாக, பூமியின் மொத்த மனித மக்கள்தொகையின் சராசரி உயரத்தை அளவிட, ஒரு நாட்டிலிருந்து ஒரு மாதிரியை மட்டும் அளவிடுவது போன்றதாகும். இது பெரிய அளவில் அல்லது குறைவான மதிப்பீட்டை ஏற்படுத்தலாம். உண்மையில், ஒரு பக்கச்சார்பற்ற மாதிரியைப் பெறுவது கடினமாக இருக்கும். ஏனெனில் பல அளவுருக்கள் (இந்த எடுத்துக்காட்டில், நாடு, வயது, பாலினம் மற்றும் பல) மதிப்பீட்டாளரை வலுவாகச் சார்ந்து இருக்கலாம். மேலும் இந்த காரணிகள் எதுவும் தேர்வு செயல்பாட்டில் ஒரு பங்கைக் கொண்டிருக்கவில்லை என்பதை உறுதிப்படுத்த வேண்டும். .  
ஒரு முழுமையான சார்பற்ற மாதிரியில் கூட, மீதமுள்ள புள்ளியியல் கூறு காரணமாக மாதிரிப் பிழை இன்னும் இருக்கும். இரண்டு அல்லது மூன்று நபர்களை மட்டுமே அளந்து சராசரியை எடுத்துக்கொள்வது ஒவ்வொரு முறையும் பெருமளவில் மாறுபட்ட முடிவை உருவாக்கும். ஒரு பெரிய மாதிரியை எடுப்பதன் மூலம் மாதிரிப் பிழையின் வேறுபாட்டினைக் குறைக்கலாம்.
# மாதிரி பிழை

## விளக்கம்

### மாதிரி அளவு தீர்மானித்தல்

மாதிரி அளவை தீர்மானிப்பதில் மாதிரியெடுக்க அதிகரிப்பதற்கான செலவு தீர்மானிக்கும் காரணியாக இருக்கலாம். மாதிரிப் பிழையானது பெரும்பாலும் மாதிரி அளவின் செயல்பாடாக முன்கூட்டியே மதிப்பிடப்படலாம் என்பதால், ஒரு பெரிய மாதிரியை எடுத்துக்கொள்வதற்கான கணிக்கப்பட்ட மதிப்பிற்கு எதிராக மதிப்பீட்டாளரின் கணிக்கப்பட்ட துல்லியத்தை எடைபோடுவதற்கு மாதிரி அளவை தீர்மானிக்கும் பல்வேறு முறைகள் பயன்படுத்தப்படுகின்றன.
# மாதிரி பிழை

## விளக்கம்

### இயக்குநிலை மற்றும் நிலையான பிழை

விவாதிக்கப்பட்டபடி, சராசரி அல்லது சதவீதம் போன்ற மாதிரிப் புள்ளிவிவரம் பொதுவாக மாதிரி-க்கு-மாதிரி மாறுபாட்டிற்கு உட்பட்டதாக இருக்கும். எனக் குறிப்பிடப்படுகிறது.
# மாதிரி பிழை

## மேலும் பார்க்கவும்

- மாதிரி (புள்ளிவிவரங்கள்)
# கெக்சாகிராமோசு

***கெக்சாகிராமோசு*** (*Hexagrammos*) என்பது அமைதிப் பெருங்கடலின் வடக்குப் பகுதியைச் சேர்ந்த பச்சைநிற மீன்களின் பேரினமாகும்.
# கெக்சாகிராமோசு

## சிற்றினங்கள்

இந்த பேரினத்தில் தற்போது அங்கீகரிக்கப்பட்ட சிற்றினங்கள் பின்வருமாறு:
| *கெக்சாகிராமோசு அக்ரமசு* <small>(தெம்மின்க் & செக்லெகல், 1843)</small> | இசுபாட்டி-பெல்லிட் பச்சைமீன் | சப்பான், கொரியத் தீபகற்பம் மற்றும் மஞ்சள் கடல் |
| --- | --- | --- |
| *கெக்சாகிராமோசு டெகாகிராமசு* <small>(பல்லாசு, 1810)</small> | கெல்ப் பச்சைமீன் | வடக்கு பசிபிக் குறிப்பாக பிரித்தானிய கொலம்பியா மற்றும் அலாசுகாவைச் சுற்றி |
| *கெக்சாகிராமோசு லாகோசெபாலசு* <small>(பல்லாசு, 1810)</small> | பாறை பச்சைமீன் | அலாசுக்காவின் பெரிங் கடல் முதல் தெற்கு கலிபோர்னியா கடற்கரை வரை பசிபிக் கடற்கரை. |
| *கெக்சாகிராமோசு ஆக்டோகிராமசு* <small>(பல்லாசு, 1814)</small> | முகமூடி பச்சைமீன் | ஓகோட்ஸ்க் கடல் மற்றும் வடக்கு சப்பான் |
| *கெக்சாகிராமோசு ஒட்டாகி* <small>ஜோர்டான் & இசுடார்க்சு, 1895</small> | கொழுப்பு பச்சைமீன் | அபான், தென் கொரிய தீபகற்பம் முதல் மஞ்சள் கடல் வரை |
| *கெக்சாகிராமோசு இசுடெல்லேரி* *டைலேசியச்* <small>, 1810</small> | வெண்புள்ளிகள் பச்சைமீன் | பீட்டர் தி கிரேட் பே, ரஷ்யா மற்றும் சப்பான் கடல் வரை சுச்சி கடலில் கேப் லிஸ்பர்ன் வரை, அலூசியன் சங்கிலியில் உள்ள யூனிமாக் தீவு மற்றும் அமெரிக்காவின் ஓரிகன். |
# குஞ்சழிப்பு

**குஞ்சழிப்பு** அல்லது **குஞ்சுக் கொலை** அல்லது **தேவையற்ற குஞ்சு அழித்தல்** என்பது கோழி வளர்ப்பில் தேவையற்ற (ஆண் மற்றும் ஆரோக்கியமற்ற பெண்) குஞ்சுகளை பிரித்துக் கொல்லும் செயல்முறையாகும். இப்படிச் செய்வதற்குக் காரணம் இக்குஞ்சுகளால் தீவிர விலங்கு வளர்ப்புத் தொழிற்துறையில் எந்தப் பயனும் இல்லை என்பதேயாகும். வரம்பில்லா வளர்ப்பு (free range), இயற்கைசார் வளர்ப்பு (organic), அல்லது பேட்டரி கூண்டு வளர்ப்பு (battery cage) என அனைத்து தொழில்மயமான முட்டை உற்பத்தியிலும் இது நிகழ்த்தப்படுகிறது. இருப்பினும், சில சான்றளிக்கப்பட்ட மேய்ச்சல் வளர்ப்பு முறையில் வளர்க்கப்பட்ட முட்டை பண்ணைகள் இந்த நடைமுறையை முற்றிலுமாக அகற்றுவதற்கான நடவடிக்கைகளை மேற்கொண்டு வருகின்றன. உலகளவில், முட்டை உற்பத்தித் தொழிலில் ஒவ்வொரு ஆண்டும் சுமார் 7 பில்லியன் ஆண் குஞ்சுகள் இவ்வாறு அழிக்கப்படுகின்றன. மயக்க மருந்து ஏதும் இல்லாமல் கழுத்து திருகப்பட்டும், கரியமில வாயு மூலம் மூச்சுத்திணறச் செய்தும், அதிவேக அரைப்பு இயந்திரம் கொண்டு அரைக்கப்பட்டும் இக்குஞ்சுகள் கொல்லப்படுகின்றன. அரைத்துக் கொல்லப்படுவதே (maceration) ஐக்கிய அமெரிக்காவில் முதன்மையாகக் கடைபிடிக்கப்படும் குஞ்சழிப்பு முறையாகும். மேற்கத்திய நாடுகளில் கரியமில வாயு மூலம் மூச்சுத்திணறச் செய்வதை விட அரைத்துக் கொல்லப்படுவதே பெரும்பாலும் விரும்பப்படும் முறையாகும். ஏனெனில் அரைத்துக் கொல்லப்படுகையில் மரணம் உடனடியாக அல்லது ஒரு நொடிக்குள் நிகழ வல்லது என்பதால் இம்முறையானது "அதிக மனிதாபிமானமான" முறையாகக் கருதப்படுகிறது.  
நவீன தேர்ந்தெடுக்கப்பட்ட இனப்பெருக்க தொழில்நுட்பங்களின் விளைவாக முட்டையிடும் கோழி விகாரங்கள் இறைச்சி உற்பத்தி (பிராய்லர்கள்) விகாரங்களிலிருந்து வேறுபடுகின்றன. ஆண் குஞ்சுகள் முட்டையிடுவதில்லை என்பதாலும் பிராய்லர்களாக மாறும் அளவுக்கு வளரக்கூடியவையல்ல என்பதாலும் ஐக்கிய அமெரிக்காவில் முட்டை உற்பத்தித் துறையில் அவை முற்றிலுமாக அழிக்கப்படுகின்றன. இவ்வாறு ஆண்டுக்கு 40 மில்லியன் பெண் வாத்துகள் இந்த முறையில் கொல்லப்படுகின்றன. கொல்லப்படும் பெண் வாத்துக் குஞ்சுகளின் எச்சங்கள் பின்னர் பூனை உணவு, உரங்கள் ஆகியவற்றில் ஒரு மூலப்பொருட்களாகப் பயன்படுத்தப்படுகின்றன.  
குஞ்சழிப்பில் விலங்கு நல மீறல்கள் உள்ளதால், குஞ்சுகளை அழிப்பதற்கு சமூக எதிர்ப்பு உள்ளது. 2010களில், குஞ்சுகள் முட்டையில் இருக்கும்போதே அவற்றின் பாலினத்தைக் கண்டறியும் தொழில்நுட்பங்களை (in-ovo sexing) அறிவியல் அறிஞர்கள் உருவாக்கினர். வணிக அளவில் இந்த முறைகள் புழக்கத்திற்கு வந்ததிலிருந்து, உலகில் முதன்முறையாக ஜெர்மனியும் பிரான்சும் கூட்டாக 1 ஜனவரி 2022 முதல் அனைத்து குஞ்சழிப்பு முறைகளையும் தடை செய்வதாக அறிவித்து, மற்ற ஐரோப்பிய ஒன்றிய உறுப்பு நாடுகளையும் அவ்வாறு செய்யுமாறு அழைப்பு விடுத்தன. இத்தாலியிலும் இம்முறை தடை செய்யப்பட்டு விட்டது.
# கோகோ

***கோகோ*** (*Gogo*) என்பது அஞ்சாரிடே குடும்பத்தைச் சேர்ந்த கெளிறு (வரிசை சைலுரிபார்ம்சு) பேரின மீன் ஆகும். இதில் நான்கு சிற்றினங்கள் அடங்கும்.  
*கோகோ* சிற்றினங்கள் அனைத்தும் கிழக்கு மடகாசுகரில் உள்ள ஆறுகளில் மட்டுமே காணப்படும் அகணிய உயிரிகளாகும். இவை முதன்மையாகத் தெளிவான, வேகமான நீரைக் கொண்ட உயரமான வாழ்விடங்களில் காணப்படுகின்றன. இந்த மீன்கள் நீளம் வரை இருக்கும்.
# கோகோ

## சிற்றினங்கள்

இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன:  
- *கோகோ அர்குயேடசு* <small>என் ஜி & இசுபார்க்சு, 2005</small>
- *கோகோ அட்ரேடசு* <small>என் ஜி &</small> <small>லாயிசெல்லி, 2008</small>
- *கோகோ ப்ரெவிபார்பிஸ்* <small>(பௌலேஞ்சர், 1911)</small>
- *கோகோ ஓர்னாடசு* <small>என் ஜி & இசுபார்க்சு,</small> <small>2005</small>
# அஞ்சாரிடே

**அஞ்சாரிடே** (*Anchariidae*) என்பது கெளிறு மீன் குடும்பமாகும். இதில் 6 சிற்றினங்கள் அஞ்சாரியசு மற்றும் *கோகோ* ஆகிய இரண்டு பேரினங்கள் கீழ் உள்ளன. *அஞ்சரைசு* என்பது மடகாசுகரில் நன்னீரில் மட்டும் காணப்படும்அகணிய உயிரி ஆகும்.  
மூலக்கூறு பகுப்பாய்வானது *அன்சாரிடே* மற்றும் *அரிடே*யினை அரியோடியே என்ற பெரும் குடும்பத்தின் கீழ் தொகுத்தது.
# அஞ்சாரியசு

***அஞ்சாரியசு*** (*Ancharius*)(**வொனாசு)** என்பது அஞ்சாரிடே குடும்பத்தைச் சேர்ந்த கெளிறு (வரிசை சைலூரிபார்மிசு) பேரினமாகும்.  
மோச்சோகிடே, அரிடே மற்றும் *அஞ்சாரிடே* ஆகியவற்றில் *அஞ்சாரியசு* மாறி மாறி வகைப்படுத்தி வைக்கப்பட்டது. இவை மடகாசுகரில் மட்டுமே காணப்படும் அகணிய உயிரி.
# அஞ்சாரியசு

## சிற்றினங்கள்

இந்த பேரினமானது தற்போது விவரிக்கப்பட்ட இரண்டு சிற்றினங்களைக் கொண்டுள்ளது:  
- *அன்காரியசு பசுகசு* <small>இசுடெய்ண்டாக்னர், 1880</small>
- *அன்காரியசு கிரீசசு* <small>எச்எச் என்ஜி & இசுபார்க்சு, 2005</small>
# மன அழுத்தத்திற்கான நடத்தை எதிர்வினைகள்

**மன அழுத்தத்திற்கான நடத்தை எதிர்வினைகள்** (*Behavioural responses to stress*) மன அழுத்தத்தின் விளைவாக எழும் சிக்கலான உடலியல் மாற்றங்களிலிருந்து தூண்டப்படுகின்றன.  
சுற்றுச்சூழலில் உண்மையான அல்லது உணரப்பட்ட அச்சுறுத்தல் விலங்குகளில் மன அழுத்தத்தை ஏற்படுத்துகிறது, இது உட்புற ஒருசீர்த்திடநிலை<nowiki/>யைச் சீர்குலைக்கிறது. உடலியல் மாற்றங்கள் விலங்குகளில் நடத்தை ரீதியான பதில்களை ஏற்படுத்துகின்றன, அவை: மறுமொழி தடுப்பு மற்றும் ஊக்கமின்மை குறைபாடு, அத்துடன் சமூக, பாலியல், வன்தாக்கு மற்றும் விலங்குகளின் நடத்தையை வளர்ப்பது, தாக்கத்தின் அளவு மன அழுத்தத்தின் வகை மற்றும் கால அளவு மற்றும் விலங்குகளின் கடந்த கால அனுபவங்களைப் பொறுத்தது. நீடித்த மன அழுத்தத்திற்கான நடத்தை எதிர்வினைகள் தலைமுறைகளுக்கு மாற்றப்படலாம்.
# மன அழுத்தத்திற்கான நடத்தை எதிர்வினைகள்

## கண்ணோட்டம்

அமெரிக்க உளவியலாளர் வால்டர் கேனான் (1871-1945) வரையறுத்துள்ளபடி மன அழுத்தம் என்பது ஒரு உயிரினத்தின் உள் சூழலை (அதாவது அவற்றின் ஒருசீர்த்திடநிலை) ஏற்றத்தாழ்வு செய்யும் எந்த இடையூறும் ஆகும். விலங்குகளுக்கு மன அழுத்தத்தை ஏற்படுத்தும் இரண்டு முக்கிய வகையான அழுத்தங்கள் உள்ளன: உயிரிலி அழுத்தங்கள் மற்றும் உயிரியல் அழுத்தங்கள் . உயிரிலி அழுத்தக்காரணிகள் என்பது சுற்றுச்சூழல், புவியியல் அல்லது காலநிலை மாற்றங்கள் ஆகும், அவை விலங்குகளுக்கு மன அழுத்தத்தை ஏற்படுத்துகின்றன, அதாவது அதிகரித்த வெப்பநிலை மற்றும் இயற்கை பேரழிவுகள் , ] ஆதிக்கம், மாசுபாடு, தொற்று, சமூக அழுத்தங்கள் மற்றும் போட்டி போன்ற மன அழுத்தத்தை ஏற்படுத்தும் உயிரினங்கள் தொடர்பான சிக்கல்கள். விலங்குகள் உடலியல் எதிர்வினைகள், அல்லது உடல்ரீதியான எதிர்வினைகள் மூலம் பதிலளிக்க முடியும். மன அழுத்தம் ஏற்படும் போது ஓர் உயிரினம் தேர்வு செய்யக்கூடிய இரண்டு சாத்தியமான தேர்வுகள் உள்ளன என்று கேனான் வாதிட்டார்.
# மன அழுத்தத்திற்கான நடத்தை எதிர்வினைகள்

## நடத்தை எதிர்வினைகள்

நடத்தை எதிர்வினைகளானவை மன அழுத்தத்திற்கு, மன அழுத்தத்தின் விளைவாக எழும் சில அடிப்படை சிக்கலான உடலியல் மாற்றங்களிலிருந்து தூண்டப்படுகின்றன.
# மன அழுத்தத்திற்கான நடத்தை எதிர்வினைகள்

## நடத்தை எதிர்வினைகள்

### எதிர்வினை தடைகள் மற்றும் உந்துதல் இல்லாமை குறைபாடு

மிகா மற்றும் அவரது சக ஊழியர்களால் நடத்தப்பட்ட ஒரு ஆய்வின்படி, எலிகளில் நீடித்த மன அழுத்தம் எதிர்வினை தடுப்பை ஏற்படுத்துகிறது. மனஅழுத்தம் தரப்பட்ட எலிகள் முன்கூட்டிய எதிர்வினையைத் தடுக்கின்றன (உணவுக்கான இடைவெளிகளின் நேரத்தைக் குறைத்தன), மற்றும் எதிர்வினையைத் தொடங்குவதற்கான உள்ளார்ந்த உந்துதலைக் குறைக்கிறது என, அவர்களின் பரிசோதனையின் மூலம் தெளிவாகத் தெரிகிறது. கிளீன் மற்றும் அவரது சகாக்களால் நடத்தப்பட்ட மற்றொரு ஆய்வின் மூலம், துாண்டுவிசை ஊக்கத்தில் மன அழுத்தத்துடன் தொடர்புடைய குறைப்புடன் குறைந்த ஊக்கத்தை அவை இணைக்கின்றன. பீரி மற்றும் காஃபர் ஆகியோரால் நடத்தப்பட்ட ஒரு ஆய்வில், உந்துதல் குறைந்து காணப்பட்டது, அங்கு மனஅழுத்தம் தரப்பட்ட கொறித்துண்ணிகள் ஒன்றுடன் ஒன்று தொடர்பு கொள்ள உந்துதல் பெறுவது என்பது குறைவு என்று அவர்கள் விளக்கினர்.
# மன அழுத்தத்திற்கான நடத்தை எதிர்வினைகள்

## நடத்தை எதிர்வினைகள்

### சமூக நடத்தைகளில் மாற்றம்

பீரி மற்றும் காஃபர் ஆகியோர் சமூக விலகல் மற்றும் வெளிப்படுத்திய பிறகு சமூக தொடர்புகளில் பொதுவான குறைப்பு ஆகியவை கொறித்துண்ணிகளில் ஒரு அழுத்தத்தை தெளிவாகத் தெரிகிறது. மன அழுத்தத்திற்கு பதிலளிக்கும் வகையில் கொறித்துண்ணிகள் கடந்து செல்லும் அடிப்படை உடலியல் மாற்றங்களால் இது ஏற்படுகிறது என்று அவர்கள் வாதிடுகின்றனர். உதாரணமாக, ஹைபோதாலமிக்-பிட்யூட்டரி-அட்ரீனல் (HPA) ஹார்மோன் அச்சில் ஏற்படும் மாற்றங்கள் சமூக நடத்தையில் ஏற்படும் மாற்றங்களுடன் நேரடியாக தொடர்புடையது. சமூகத் தவிர்ப்பு மன அழுத்தத்தின் மற்றொரு விளைவாகும், இது கொறித்துண்ணிகளில் காணப்படுகிறது. கொறித்துண்ணிகள் ஆதிக்கம் செலுத்தும் எலிகளைத் தவிர்ப்பதற்கும், மன அழுத்தத்திற்குப் பிறகு ஒருவருக்கொருவர் சமூக தொடர்புகளைத் தவிர்ப்பதற்கும் அதிக வாய்ப்புள்ளது.
# Module:Location map/data/Papua New Guinea

return {
name = 'பப்புவா நியூ கினி',
top = -0.6,
bottom = -12.2,
= 140.4,
= 159.7,
image = 'Papua New Guinea location map.svg',
image1 = 'Papua New Guinea relief map.svg'
}
# வரிக்குதிரை அயிரை

**வரிக்குதிரை அயிரை மீன்** (*Zebra loach*)(*போதிய இசுட்ரையேட்டா*) என்பது இந்தியாவின் மேற்குத் தொடர்ச்சி மலையில் உள்ள ஆறுகள் மற்றும் நீரோடைகளில் மட்டுமே காணப்படும் நன்னீர் மீன் ஆகும்.
# வரிக்குதிரை அயிரை

## விளக்கம்

வரிக்குதிரை அயிரை மீன் அதிகபட்ச அளவு சுமார் நீளம் வரை வளரக்கூடியது ஆகும். இது வெப்பநிலை உள்ள நீர் நிலைகளில் வெப்பமண்டல காலநிலையில் வாழ்கிறது. கார அமிலத் தன்மை 6.0 முதல் 7.5 உள்ள தண்ணீரை விரும்புகிறது.  
வரிக்குதிரை அயிரை மீன் சமூக மீன் தொட்டிகளுக்கு ஏற்ற அமைதியான மீன். இருப்பினும், அடிமட்ட ஊட்டிகளாக இருப்பதால், இவை மற்ற சிறிய அடிமட்ட ஊட்டிகளுக்கு எதிராகச் செயல்படலாம். எனவே, சிறிய அடிமட்ட உணவினை உண்ணும் மீன்களை இதனுடன் வளர்க்க இயலாது. இதனுடைய எண்ணிக்கையினை ஐந்திற்கும் குறைவாக வளர்த்து, இந்தப் பிரச்சனைக்குத் தீர்வு காணலாம். இவற்றின் எண்ணிக்கை குறைவாக இருந்தால் இவை, பகல் நேரங்களில் மறைவுகளில் ஒளிந்து கொள்ளும். *போ.* *இசுட்ரையேட்டா* பல்வேறு வகையான மீன் உணவுகளை ஏற்றுக்கொள்கிறது. இதில் கரும் புழுக்கள், நத்தைகள் மற்றும் சிறிய இறால் போன்ற நேரடி உணவுகள்களும் மற்றும் வணிக ரீதியாகக் கிடைக்கும் மூழ்கும் மீன் உணவுகளும் அடங்கும்.
# வரிக்குதிரை அயிரை

## பாதுகாப்பு

பன்னாட்டு இயற்கைப் பாதுகாப்புச் சங்கத்தின் கூற்றுப்படி, வரிக்குதிரை அயிரை மீன் தற்போது சிறிய பூர்வீக வரம்புடன் இணைந்து காணப்படுகிறது. இந்த வாழிடமும், வாழ்விட மாற்றம் காரணமாக அழிந்து வருகிறது. வரிக்குதிரை அயிரை மீன் வைத்திருப்பதில் ஆர்வமுள்ள மீன்வள ஆர்வலர்கள், உள்நாட்டில் கிடைக்கும் மீன்களின் ஆதாரத்தை ஆராயவும், நீர் காட்சி சாலைகளில் உள்ள மீன்களை மட்டுமே வாங்கவும் அறிவுறுத்தப்படுகிறார்கள். வளரிடத்தில் மீன் பெருக்க முறைகுறித்து அதிகம் அறியப்படவில்லை. ஆனால் இயக்குநீரைப் பயன்படுத்தி வணிக அடிப்படையில் இந்த மீன்கள் வளர்க்கப்படுகின்றன.
# தே. இரா. கார்த்திகேயன்

**தேவராயபுரம் இராமசாமி கார்த்திகேயன்** (**Devarayapuram Ramasamy Kaarthikeyan**), இந்தியக் காவல் பணியின் 1964-ஆம் ஆண்டின் கர்நாடகத் தொகுதி அதிகாரியும், சிபிஐ அமைப்பின் முன்னாள் இயக்குநரும் ஆவார். இராஜீவ் காந்தி படுகொலையை விசாரித்த சிபிஐ அமைப்பின் சிறப்பு விசாரணைக் குழுவின் தலைமை அதிகாரியாக செயல்பட்டவர். 31 மார்ச்சு 1998 அன்று பணி ஓய்வு பெற்ற பின் கார்த்திகேயன் தேசிய மனித உரிமைகள் ஆணையத்தின் தலைமை இயக்குநராக பணியாற்றியவர். இவருக்கு இந்திய அரசு 2010-ஆம் ஆண்டில் பத்மசிறீ விருது வழங்கியது.
# தே. இரா. கார்த்திகேயன்

## பிறப்பு

கார்த்திகேயன், வேளாண்மைக் குடும்பத்தில் இராமசாமி என்பவருக்கு 2 அக்டோபர் 1939 அன்று கோயம்புத்தூர் மாவட்டம், கிணத்துக்கடவு ஊராட்சி ஒன்றியம், தேவராயபுரம் ஊராட்சியில் உள்ள தேவராயபுரம் கிராமத்தில் பிறந்தார்.
# தே. இரா. கார்த்திகேயன்

## கல்வி

கார்த்திகேயன் அண்ணாமலைப் பல்கலைக்கழகக்த்தில் வேதியியல் இளநிலை பட்டப்படிப்பு மற்றும் வேளாண்மைக் கல்வியும் பயின்றார். பின்னர் சென்னை அம்பேத்கார் அரசு சட்டக் கல்லூரியில் சட்டக் கல்வி பயின்றார்.
# தே. இரா. கார்த்திகேயன்

## எழுதிய ஆங்கில நூல்கள்

கார்த்திகேயன் தனியாகவும் மற்றும் பிறருடன் இணைந்தும் பயங்கரவாதம், மனித உரிமைகள் மற்றும் இராஜீவ் காந்தி படுகொலை வழக்கு குறித்து மூன்று ஆங்கில நூல்கள் எழுதியுள்ளார்.
1. The Rajiv Gandhi Assassination Investigation (English) By D.R. Kaarthikeyan & Radha Vinod Raju
1. Pathways out of Terrorism and Insurgency - The Dynamics of Terrorist Violence and Peace Processes By D.R. Kaarthikeyan & L Sergio Germani
1. HUMAN RIGHTS - Problems and Solutions By D.R. Kaarthikeyan
# தே. இரா. கார்த்திகேயன்

## இதனையும் காண்க

- இராஜீவ் காந்தி படுகொலை
- கே. இராகோத்தமன்
- மிலாப் சந்த் ஜெயின்
- ஜெகதீஷ் சரண் வர்மா
- பல்நோக்கு ஒழுங்குநடவடிக்கை கண்காணிப்பு முகமை
# தமிழ்நாடு அரசு இசைக் கல்லூரி, மதுரை

**தமிழ்நாடு அரசு இசைக் கல்லூரி, மதுரை** (*Tamil Nadu Government Music College, Madurai*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு மதுரை மாவட்டம் மதுரையில் இயங்கிவருகின்ற கல்லூரியாகும்.
# தமிழ்நாடு அரசு இசைக் கல்லூரி, மதுரை

## பிற கல்லூரிகள்

தமிழ்நாட்டில் இசைக் கல்லூரிகள் சென்னை, திருவையாறு, கோயம்புத்தூர் ஆகிய இடங்களில் உள்ளன.
# தமிழ்நாடு அரசு இசைக் கல்லூரி, மதுரை

## துவக்கம்

இக்கல்லூரி தமிழகத்தின் தென் மாவட்ட மாணவர்களின் நலனைக் கருதி 1979இல் தோற்றுவிக்கப்பட்டது. பசுமலை கோபாலிபுரம் மலையில் 14.10 ஏக்கர் நிலத்தை 1986இல் அரசு இசைக்கல்லூரிக்காக அரசு அளித்தது. தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று 2014 – 2015 முதல் செயல்படுகிறது.
# தமிழ்நாடு அரசு இசைக் கல்லூரி, மதுரை

## பட்டப்படிப்புகள்

இக்கல்லூரிகளில் மூன்று ஆண்டு பட்டயம், ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், மிருதங்கம், பரதநாட்டியம், தவில், நாதசுரம், நாட்டுப்புறக் கலை, குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.
# பல்லி தலை தவளை

***சாகிரானா சவுரிசெப்சசு*** (*Zakerana sauriceps*)(பல்லி தலை தவளை அல்லது மைசூர் மரு தவளை) என்பது இந்தியாவின் மேற்குத் தொடர்ச்சி மலைகளில் மட்டுமே காணப்படும் ஒரு தவளைச் சிற்றினம் ஆகும். இது கர்நாடக மாநிலம், குடகு மாவட்டத்தில் உள்ள வத்தேகோல் என்ற வட்டாரத்திலிருந்து மட்டுமே அறியப்படுகிறது.
# பரம்பிக்குளம் தவளை

***சாகிரானா பரம்பிக்குளமானா*** (*Zakerana parambikulamana*)(பொதுப்பெயர்கள்: பரம்பிக்குளம் தவளை, பரம்பிக்குளம் மருதவளை) என்பது இந்தியாவின் மேற்குத் தொடர்ச்சி மலைகளில் மட்டுமே காணப்படும் ஒரு வகை தவளை சிற்றினமாகும். இது கேரள மாநிலத்தில் உள்ள பரம்பிக்குளம் வனவிலங்கு சரணாலயத்திற்குள் இருக்கும் "பரம்பிக்குளம் காடுகள்" என்ற இதன் வகைப் பகுதியிலிருந்து மட்டுமே அறியப்படுகிறது.
# காசி நாட்டுக்கோட்டை நகரத்தார் சத்திரம்

காசி **நாட்டுக் கோட்டை நகரத்தார் சத்திரம்** 1813-ஆம் ஆண்டு முதல் செயல்படுகிறது. இச்சத்திரம் காசி விஸ்வநாதர் கோயிலுக்கு மிக அருகில் ஒரு நாற்சந்தியில் உள்ள *கோதவுலியா* (குதிரைகள் நிறுத்துமிடம்) எனும் பகுதியில் சுசீலா திரையரங்கத்திற்குப் பின்னால் காசி நாட்டுக்கோட்டைச் சத்திரம் அமைந்துள்ளது. வாடகை வண்டி ஓட்டிகளிடம் **நாட் கோட் சத்தர்** என்று கூறினால் இச்சத்திரத்திற்கு கொண்டு சேர்ப்பார்கள்.  
நாட்டுக்கோட்டை நகரத்தார் சத்திரம் ஒரு மடம் போன்ற அமைப்பாகும். இங்கு ஒரு சிவலிங்கம் கோயில் உள்ளது. தமிழ்நாட்டிலிருந்து காசிக்குச் செல்பவர்களுக்கு மட்டும் இச்சத்திரத்தில் தங்குமிடம், மூன்றுவேளை உணவு வசதிகளுக்கு சிறு அளவில் கட்டணம் பெறப்படுகிறது. மேலும் கட்டணம் இன்றி தங்கும் பெரிய அறைகளும் உள்ளது. இச்சத்திரம் நாட்டுக்கோட்டை நகரத்தார் சமூக அமைப்பினரால் பராமரிக்கப்படுகிறது.
# காசி நாட்டுக்கோட்டை நகரத்தார் சத்திரம்

## சிறப்பு

- காசி விஸ்வநாதர் கோயிலை பூட்டுவதற்கு முன்னர் நடைபெறும் இராக்கால பூஜையின் போது, அன்றாடம் இந்த சத்திரத்திலிருந்து பூஜைக்கான பால், பழம், பூக்களுடன், மேள தாளத்துடன் சென்றுடன் காசி விஸ்வநாதர் வழிபாடு நடைபெறும்.  
- இச்சத்திரத்திற்கு சொந்தமாக, காசி நகரத்தில் பாயும் கங்கை ஆற்றின் கரையில் சிக்புரா பகுதியில் 62,000 சதுர அடி பரப்பில் **நந்தவனம்** உள்ளது.  
- இச்சத்திரத்திற்கு சொந்தமான காசி விசாலாட்சி கோயிலை நாட்டுக்கோட்டை நகரத்தார்களே நிர்வகிக்கின்றனர்.
# காசி நாட்டுக்கோட்டை நகரத்தார் சத்திரம்

## சத்திரத்தின் நிலங்கள்

- இச்சத்திரத்திற்கு எதிர்புறத்தில் நாட்டுகோட்டை நகரத்தார் சத்திரத்திற்கு சொந்தமான 4,000 சதுர அடி பசு மடம் வெளியார் ஆக்கிரமிப்பில் உள்ளது. சமாஜ்வாதி கட்சியின் சிவ்பூர் சட்டமன்றத் தொகுதியின் வேட்பாளர் ஆனந்த மோஹனிடமிருந்து 240 கோடி மதிப்புள்ள நிலம் 2022 இல் மீட்கப்பட்டு, அதில் பத்துமாடி தர்மசத்திரம் 2025 இல் கட்டி முடிக்கப்பட்டது.
# காசி நாட்டுக்கோட்டை நகரத்தார் சத்திரம்

## வட இந்தியாவில் உள்ள பிற நாட்டுக்கோட்டை நகரத்தார் சத்திரங்கள்

வட இந்தியாவில் முக்கிய நகரங்களில் நாட்டுக்கோட்டை நகரத்தார் விடுதிகள் உள்ளது.
- அலகாபாத்தில் உள்ள நாட்டுக்கோட்டை நகரத்தார் சத்திரத்தில் (தொலைபேசி எண் 0532-2501275) குறைந்த கட்டணத்தில் தங்குமிடம் மற்றும் உணவு வழங்கப்படுகிறது.
- அயோத்தி நாட்டுக்கோட்டை நகரத்தார் சத்திரம்
- கயா நாட்டுக்கோட்டை நகரத்தார் சத்திரம்
- தில்லி
- கொல்கத்தா
- நாசிக்
# காசி நாட்டுக்கோட்டை நகரத்தார் சத்திரம்

## வட இந்தியாவில் உள்ள பிற நாட்டுக்கோட்டை நகரத்தார் சத்திரங்கள்

### தென்னிந்தியாவில் நகரத்தார் விடுதிகள்

தென்னிந்தியாவில் காரைக்குடி, தேவகோட்டை, மதுரை, சிதம்பரம், திருவண்னாமலை, காஞ்சிபுரம், திருவெற்றியூர் உள்ளிட்ட பல கோயில் நகரங்களில் நாட்டுக்கோட்டை நகரத்தார் விடுதிகள் உள்ளன.
# லேட் சமர்

**லேட் சமர்** (*Battle of Lade*, என்பது கிமு 494 இல் ஐயோனியன் கிளர்ச்சியின் போது நிகழ்ந்த ஒரு கடற்படைப் போர் ஆகும். இது ஐயோனியன் நகரங்களின் கூட்டணிக்கும் ( லெஸ்போயர்கள் உள்ளிட்ட), பேரரசர் டேரியசின் அகாமனிசியப் பேரரசுக்கும் இடையே நடைபெற்ற மோதல் ஆகும். இதில் பாரசீகர்கள் தீர்க்கமான வெற்றியைப் பெற்றதால், கிளர்ச்சி முடிவுக்குக் கொண்டு வரப்பட்டது.
# லேட் சமர்

## வரலாறு

சின்ன ஆசியாவில் இருந்த கிரேக்க நகரங்களை மேலாதிக்கம் செய்ய பாரசீகத்தால் நியமிக்கப்பட்ட சர்வாதிகாரிகளின் மீதான அதிருப்தியே ஐயோனியன் கிளர்ச்சி ஏற்பட காரணமாயிற்று. கிமு 499 இல், மிலீட்டசின் அப்போதைய ஆட்சியாளரான அரிசுடோகோரசு, மிலீட்டசில் தனது நிலையை மேம்படுத்திக்கொள்ளும் முயற்சியில், நக்சசைக் கைப்பற்றுவதற்காக பாரசீக ஆளுநர் ஆர்டபெர்னசுடன் இணைந்து கூட்டுப் போர்ப் பயணத்தைத் தொடங்கினார். இந்தப் படையெடுப்பு தோல்வியில் முடிந்தது. மேலும் இதன் பிறகு தன் பதவியில் இருந்து உடனடியாக அகற்றப்படும் நிலை உள்ளதை உணர்ந்த அரிசுடோகோரசு, பாரசீக மன்னர் பேரரசர் டேரியசுக்கு எதிராக ஐயோனியா முழுவதையும் கிளர்ச்சிக்கு தூண்டினார். துவக்கத்தில், கிமு 498 இல், ஐயோனியர்கள் ஏதென்சு மற்றும் எரீத்திரியாவின் துருப்புக்களின் ஆதரவுடன் தாக்குதலை மேற்கொண்டனர். எபேசஸ் போரில் தோல்வியடையும் முன், சர்திசைக் கைப்பற்றினர். பின்னர் கிளர்ச்சி காரியா மற்றும் சைப்பிரசு வரை பரவியது. சின்ன ஆசியா முழுவதும் மூன்று ஆண்டுகள் பாரசீக போர்த்தொடர் எந்த தீர்க்கமான விளைவையும் ஏற்படுத்தாமல் தொடர்ந்தது. கிமு 494 வாக்கில், பாரசீக இராணுவமும் கடற்படையும் மீண்டும் ஒருங்கிணைக்கப்பட்டு, கிளர்ச்சியின் மையப்பகுதியான மிலீட்டஸ் மீது கவனம் செலுத்தின.  
ஐயோனியர்கள் கடல் வழியாக மிலீட்டசைப் பாதுகாக்க முயன்றனர், மிலீட்டசின் பாதுகாப்பை மிலீசியர்களிடம் விட்டுவிட்டனர். ஐயோனியன் கடற்படை மிலீட்டஸ் கடற்கரையில் உள்ள லேட் தீவில் கூடியது. பாரசீகர்கள் லேட்டில் வெற்றி பெறுவது குறித்து ஐயம் கொண்டவர்களாக இருந்தனர். எனவே ஐயோனியக் கூட்டணியில் இருந்து சிலரை விலக்கிவிட முயற்சித்தனர். இந்த முயற்சி முதலில் தோல்வியடைந்தாலும், இறுதியாக சாமியர் கடற்படை பாரசீகர்களின் சலுகையை ஏற்றுக்கொண்டது. பாரசீக மற்றும் ஐயோனியன் கடற்படைகள் சந்தித்தபோது, சாமியர்கள் போரில் இருந்து விலகிச் சென்றனர். இதனால் ஐயோனியர் அணியின் பலத்தில் சரிவு ஏற்பட்டது. ஐயோனியன் குழுவில் இன்னும் சில கப்பல்களும் உடனிருந்து பார்சீகர்களுக்கு எதிராக துணிந்து போரிட்டாலும், போர் தோல்வியடைந்தது.  
லேடில் ஏற்பட்ட தோல்வியுடன், ஐயோனியன் கிளர்ச்சி முடிவுக்கு வந்தது. அடுத்த ஆண்டு, பாரசீகர்கள் கிளர்ச்சியாளர்களின் கடைசி பசறையை இல்லாது ஒழித்து, பிராந்தியத்தில் அமைதியைக் கொண்டுவருவதற்கான பணியைத் தொடங்கினர். அதன் பிறகு சின்ன ஆசியா மீண்டும் பாரசீக ஆட்சிக்குள் கொண்டு வரப்பட்டாலும், கிளர்ச்சியை ஆதரித்ததற்காக ஏதென்சையும் எரித்திரியாவையும் தண்டிப்பதாக டேரியஸ் சபதம் செய்தார். மேலும், கிரேக்கத்தின் எண்ணற்ற நகர அரசுகள் தனது பேரரசின் ஸ்திரத்தன்மைக்கு தொடர்ந்து அச்சுறுத்தலாக இருப்பதைக் கண்டு, அவர் முழு கிரேக்கத்தையும் கைப்பற்ற முடிவு செய்தார். இவ்வாறாக ஐயோனியன் கிளர்ச்சியானது பண்டைய கிரேக்கத்திற்கும் பாரசீகத்திற்கும் இடையிலான முதல் நேரடி பெரிய மோதலான கிரேக்க-பாரசீகப் போர்களுக்கு காரணமாயிற்று. கிமு 492 இல், கிரேக்க-பாரசீகப் போர்களான கிரேக்கத்தின் மீதான பாரசீகத்தின் முதல் படையெடுப்பு, ஐயோனியன் கிளர்ச்சியின் நேரடி விளைவாகத் தொடங்கியது.
# லேட் சமர்

## பின்னணி

### பாரசீகர்கள்

பாரசீகக் கடற்படையில் 600 கப்பல்கள் இருந்ததாக எரோடோடசு கூறுகிறார், போனீசியர்கள், எகிப்தியர்கள், சிலிசியர்கள், சைப்ரஸ்கள் ஆகியோரின் கிளர்ச்சிகள் அண்மையில்தான் அடக்கப்பட்டிருந்தது.</blockquote>இவ்வாறு தியோனீசியசு ஒரு தீவிர பயிற்சித் திட்டத்தைத் தொடங்கினார். ஒவ்வொரு நாளும் படகோட்டிகளுக்கு இடிக்கும் சூழ்ச்சிகளிலும், கடற்படையினருக்குப் போரில் பயிற்சி அளிக்கவும் ஏற்பாடு செய்தார். ஏழு நாட்களுக்கு ஐயோனியர்கள் இந்த சூழலை ஏற்றுக்கொண்டனர். ஆனால் கடின உழைப்புக்கு தயாராக இல்லாததால், அவர்கள் அதற்குக் கீழ்ப்படிய மறுத்து, அதற்கு பதிலாக முகாமிலேயே தங்கினர். எரோடோடசின் கூற்றுப்படி, ஐயோனியன் முகாமில் ஏற்பட்ட அதிருப்தி மற்றும் பிளவுகளைக் கண்டவுடன், சாமோசியர்கள் பாரசீக பாரசீக சலுகைகளை விடுவதற்கு பதிலாக அதை ஏற்றுக்கொள்ள முடிவு செய்தனர். இருப்பினும், சில நவீன வரலாற்றாசிரியர்கள் கிரேக்க முகாமில் கருத்து வேறுபாடு பற்றிய கருத்தை நிராகரிக்கின்றனர். எரோடோடசு லேட் பற்றிய தனது தரவுகளை சாமோசியர்களிடமிருந்து பெற்றார். அபோது அவர்கள் தங்கள் துரோகத்துக்கு சப்பைக் கட்டும் விதமாக, அவர்கள் இந்தக் கதையைக் காரணமாக கூறியதாக கூறப்படுகிறது. ஆயினும்கூட, போரின் துவக்கத்திலேயே, ஒரு சாமோசியர் குழு ஒப்புக்கொண்டபடி தங்கள் படகுகளுடன் போர்க்களத்தை விட்டு வெளியேறியது என்பது தெளிவாகிறது. இருப்பினும், 11 சாமோசியர் கப்பல்கள் மற்ற ஐயோனியர்களை விட்டு வெளியேற மறுத்து, போரில் ஈடுபட்டனர். பிற்காலத்தில், சாமோசியர்கள் இந்த குழுவினரின் துணிச்சலையும், தியாகத்தையும் நினைவுகூரும் வகையில் தங்கள் சந்தையில் ஒரு நிணைவுத் தூணை அமைத்தனர். இறுதியில் மீதமுள்ள சியான் கப்பல்கள் சியோசுக்கு திரும்பிச் சென்றன, இதன் மூலம் போர் முடிவுக்கு வந்தது.
# லேட் சமர்

## பின்விளைவுகள்

ஐயோனியன் கடற்படையின் தோல்வியால், கிளர்ச்சி முடிவுக்கு வந்தது. மீலீட்டஸ் நகரத்தை பாரசீகர்கள் முற்றுகையிட்டு கைப்பற்றினர். எரோடோடசின் கூற்றுப்படி, நகரின் பெரும்பாலான ஆண்கள் கொல்லப்பட்டனர், பெண்களும், குழந்தைகளும் அடிமைகளாக்கபட்டனர். பரவலான அழிவின் அறிகுறிகளைக் காட்டும், தொல்லியல் சான்றுகள் இதை ஓரளவு உறுதிப்படுத்துகின்றன. லேடி சமருக்குப் பிறகு நகரத்தின் பெரும்பகுதி கைவிடப்பட்டது. பாரசீக இராணுவம் பின்னர் ஒவ்வொரு குடியேற்றத்தையும் எடுத்துக் தன் வசம் கொண்டது. அனத்தோலியா முழுவதும் உறுதியாக பாரசீக ஆட்சிக்குத் திரும்பியதால், கிளர்ச்சி இறுதியாக முடிவுக்கு வந்தது.  
பாரசீகர்களைப் பொறுத்தவரை, கிமு 493 இன் இறுதியில் இருந்த ஒரே முடிக்கப்படாத பணியாக கிளர்ச்சியை ஆதரித்த ஏதென்சு, எரித்திரியா ஆகியவற்றிற்கு சரியான பாடம் கற்பிக்காதது ஆகும். ஐயோனியன் கிளர்ச்சியானது டேரியசின் பேரரசின் நிலைத்தன்மைக்கு கடுமையாக அச்சுறுத்தியது. மேலும் கிரேக்கத்தின் பிரதான நிலப்பகுதிகளை சரியாக கையாளாமல் விட்டால் மீண்டும் தங்கள் நிலைத்தன்மைக்கு அச்சுறுத்துல் ஏற்படும் என்று கருதினர். ஏதென்சு மற்றும் எரித்திரியாவை அழிக்கவேண்டும் என்பது தொடங்கி கிரேக்கத்தை முழுமையாக வெற்றி கொள்ள டேரியஸ் சிந்திக்கத் தொடங்கினார். கிளர்ச்சிகளின் போது பாரசீக ஆட்சியிலிருந்து விடுபட்ட திரேசு மீண்டும் அடிபணிந்தது. மேலும் மாசிடோனியா பாரசீகத்திற்கு அடிமையாக மாற வேண்டிய கட்டாயம் உண்டானது. இருப்பினும், பாரசீக கடற்படை பேரழிவுக்கு உள்ளானதால் அதன் முன்னேற்றம் நிறுத்தப்பட்டது.
# சாரதா ஆறு (ஆந்திரா)

அருகே சாரதா ஆற்றில் சூரியன் மறைவு]]
**சாரதா ஆறு** (*Sarada River*) என்பது இந்தியாவின் ஆந்திரப் பிரதேசத்தின் விசாகப்பட்டினம் மாவட்டத்தில் உள்ள ஒரு நடுத்தர அளவிலான ஆறாகும்.